

**26 martie 2021**

**COMUNICAT DE PRESĂ**

***Stadiul Campaniei de primire a Cererii Unice de Plată******în anului 2021***

Agenţia de Plăţi şi Intervenţie pentru Agricultură (APIA) continuă Campania de primire a cererilor unice de plată pentru anului 2021.Astfel, în perioada **1 martie – 26 martie 2021**, s-au primit un număr de **255.776 cereri** pentru o suprafață de **1.259.492,95 hectare.**

Întrucât siguranța în contextul pandemiei Covid 19 este foarte importantă pentru instituția noastră, fermierii pot să-și înregistreze cererile unice de plată în anul 2021 fără a se prezenta la centrele județene/locale APIA și/sau al Municipiului București.

Reamintim că **se va completa o singură Cerere Unică de Plată, chiar dacă se utilizează suprafeţe de teren în diferite localităţi sau judeţe.**

**Campania de depunere a Cererilor Unice de Plată se va încheia la data de 17 mai 2021**, în conformitate cu prevederile OMADR nr. 46/01.03.2021 privind aprobarea formularului-tip al cererii unice de plată pentru anul 2021.

Completarea Cererilor unice de plată se realizează pe site-ul APIA **[www.apia.org.ro](http://www.apia.org.ro)**,accesând link-ul aplicației IPA-Online **<http://lpis.apia.org.ro>**, iar descrierea amănunțită a utilizării aplicației se găsește în ghidul de utilizare al acesteia care poate fi accesat la butonul Asistență.

**Documentele** care se atașează la dosarul Cererii unice de plată sau la modificările aduse acesteia (copie CI/BI/pașaport/certificatul de înregistrare la ONRC/certificatul de înregistrare fiscală, dovadă cont bancar activ) **se transmit prin mijloace electronice**, către Centrele județene/locale APIA și al Municipiului Bucureștide care aparțin fermierii.

Informațiile detaliate pentru accesarea fiecărei scheme de plată/măsuri de sprijin, inclusiv hărțile și listele cu UAT eligibile pentru măsurile de dezvoltare rurală, dar și ghidurile adresate fermierilor, pot fi consultate la Centrele APIA și pe site-ul Agenției: [**www.apia.org.ro**](http://www.apia.org.ro).

Ca în fiecare an APIA este alături de fermieri pe tot parcursul campaniei și acordă tot sprijinul necesar pentru parcurgerea cu succes a tuturor etapelor aferente accesării fondurilor europene și de la bugetul de stat.

În **Anexă** vă prezentăm situația centralizatoare privind procesul de depunere a cererilor unice de plată pentru campania 2021, structurată pe fiecare județ, număr de fermieri și suprafața solicitată la plată.

***APIA ÎN SPRIJINUL FERMIERILOR! IMPLICARE, EXPERIENȚĂ, PROFESIONALISM!***

**SERVICIUL RELAŢII CU PUBLICUL ŞI COMUNICARE**